Serangan kuil Sikh di Wisconsin 2012

Sebuah kuil Sikh di Wisconsin diserang  pada 5 Ogos 2012 yang terletak di Oak Creek, Wisconsin, barat Amerika Syarikat. Seorang lelaki bersenjata melepaskan tembakan, membunuh enam orang dan mencederakan empat yang lain. Lelaki itu, Wade Michael Page menembak seorang pegawai polis dan mencederakan dan dia telah ditembak dan dibunuh oleh seorang pegawai polis lain. Wade Michael Page, bekas seorang askar Tentera Darat Amerika Syarikat pada tahun 1998 dan seorang pemuzik aliran kulit putih.

Peristiwa

Sekitar 10:25 pagi, polis menerima panggilan kecemasan  911 berlaku di Kuil Sikh Wisconsin, sebuah gurdwara Sikh yang terletak di Oak Creek, Wisconsin. Lelaki itu masuk melalui dapur. Setelah polis tiba, lelaki bersenjata itu menembak mati empat orang di dalam kuil tersebut, dan dua orang yang lain di luar.Lelaki bersenjata itu membunuh lima lelaki dan seorang wanita, antara umur 39-84. Tiga lelaki dikejarkan ke Hospital Froedtert , termasuk seorang pegawai polis. Lelaki bersenjata telah dikenalpasti sebagai Page Michael Wade. Sekurang-kurangnya tujuh orang terbunuh dalam insiden ini. Termasuk, pelaku yang tubuhnya ditembus peluru polis. Tiga orang lainnya luka parah; satu ditembak di bagian perut, satu lagi di kepala, dan lainnya ditembak di leher.

Saksi memberitahu bahawa 14 orang wanita dan kanak-kanak berada di kuildan sedang menyediakan makanan semasa kejadian. Majlis dijangka bermula pada 11:30 am. Penembak berkenaan berpakaian putih dengan turban di kepala, membunuh dua orang di tempat letak kereta. Wade Michael berjaya ditembak mati di luar kuil. Motif serangan belum diketahui sepenuhnya.

Siasatan polis menyifatkan sebagai tindakan keganasan domestik. Polis Oak Creek polis menyerahkan siasatan kepada Biro Penyiasatan Persekutuan (FBI). Mereka mencari kaitan tindakan keganasan dengan kumpulan supremacist kulit putih atau motivasi kaum. FBI menyatakan tiada kumpulan atau orang lain terlibat.

FBI segera mencari maklumat penembak di blok 3700 Holmes Ave, Cudahy . Polis mengarahkan warga di dua blok untuk meninggalkan daerah itu atau tetap berada di dalam rumah. Agen FBI tiba dengan kendaraan perisai, trailer dan kenderaan lain. Pegawsai lainnya juga tiba di kawasan itu dengan anjing pengesan.

Mangsa

Mangsa-mangsa yang terbunuh termasuk lima lelaki: Satwant Singh Kaleka, 65, pengasas kuil; Prakash Singh, 39, seorang pembantu sami; Sita Singh, 41; Ranjit Singh, 49; dan Suveg Singh, 84, dan seorang wanita: Paramjit Kaur. Mangsa yang cedera termasuklah pegawai Brian Murphy, yang telah ditembak sekurang-kurangnya lapan kali dari jarak dekat. Sikh for Justice, kumpulan yang berpangkalan di New York, anugerah $10,000 kepada Murphy dicagarkan.

Pelaku
Wade Michael Page seorang pemuzik aliran kulit putih. Dia dilahirkan pada 11 November 1971 dan meninggal dunia	Ogos 5, 2012 (berusia 40 tahun) di Oak Creek, Wisconsin. Dia ialah warganegara Amerika Syarikat. Wade Michael menetap di Cudahy, Wisconsin dan berasal dari Colorado. Beliau adalah seorang anggota Tentera Darat Amerika Syarikat dari April 1992 hingga Oktober 1998. Dia pernah membaiki sistem peluru berpandu Hawk sebelum menyertai pasukan operasi psikologi khas. Dia telah diturunkan pangkat dan menerima pelepasan am.

Dia ada kaitan dengan laman web berkaitan kumpulan neo-Nazi dan menjadi ahli Hammerskins Wade Michael menyertai muzik kuasa putih pada tahun 2000 dan terlibat dalam beberapa kumpulan rock neo-Nazi. Beliau mengasaskan band dikenali sebagai "tidak peduli Akhir" pada tahun 2005, cenderung kepada "perkauman kuasa kulit putih".
 
Ibunya, Laura Lynn, memohon maaf kepada mangsa-mangsa Sikh dan berkata dia tidak berhubung dengan anaknya selama dua belas tahun yang lalu, selepas bercerai dengan ayahnya, Jesse Alvin Page. Kawannya menyifatkannya sebagai "penyendiri" dan meramalkan "akan berlaku perang suci kaum". Jiran-jiran memberitahu bahawa dia hidup seorang sahaja dan jarang sekali meninggalkan apartmen serta mengelakkan dari bertembung atau hubungan mata dengan mereka.

Reaksi

Presiden Barack Obama mengucapkan takziah kepada keluarga terbabit.Komuniti Sikh adalah "sebahagian daripada keluarga Amerika yang lebih luas,".Beliau mengarahkan bendera dikibarkan seaparuh tiang di bangunan-bangunan pejabat persekutuan hingga 10 Ogos .Nancy Powell , Duta Amerika Syarikat ke India, memberi penghormatan kepada mangsa di Gurudwara Bangla Sahib di New Delhi. Obama membatalkan lawatannya ke Kuil Emas Amritsar, di Punjab, India, kuil paling suci penganut Sikh.

Serangan itu adalah kali kedua membabitkan banyak nyawa di Amerika Syarikat dalam masa tiga minggu dan ia memberi tekanan kepada Presiden Barack Obama dan penentangnya, Mitt Romney bagi menangani isu kawalan senjata api sebelum pemilihan presiden 6 November 2012.  

Perdana Menteri India Manmohan Singh sebagai seorang Sikh menyampaikan rasa terkejut di atas peristiwa itu. Rakyat India berdiri menyokong rakyat Amerika yang cintakan keamanan. Terdapat nyalaan lilin peringatan dan protes oleh golongan Sikh di India.

Kejadian serupa
 Pada 20 Julai 2012, rakyat Amerika dikejutkan dengan penembakan "Joker" maut di Pawagam Century 16 di Aurora, Colorado yang membunuh 12 orang dan melukai 58 lainnya. 
 Pada September 2001, seorang Sikh pemilik stesen minyak di Mesa, Arizona, ditembak mati seorang pemuda yang mengaku sedang melancarkan balas dendam kepada kelompok muslim yang telah merampas pesawat dan melanggarnya ke menara World Trade Centre. Para pemeluk Sikh juga menjadi sasaran samun dan vandalisme.
 Sejak tragedi penyerangan 11 September 2001, penampilan orang Sikh, terutama laki-laki yang berserban dan berjanggut, sering disalahartikan sebagai muslim. Padahal, Sikh bukan Islam. Ekoran itu, orang Sikh kerap jadi sasaran balas dendam dan antipati di Amerika. 

Sikh adalah agama kelima terbesar di dunia, dengan lebih dari 30 juta pemeluk. Kuil di Oak Creek, lokasi penembakan maut, didirikan pada Oktober 1997 dan memiliki jemaah 350 sampai 400 orang. Di AS, dianggarkan ada 500 ribu pemeluk Sikh. 

Bandar Camden di New Jersey disebut sebagai kota paling berbahaya di negara 'Uncle Sam' itu. Sepanjang Ogos 2012, berlaku 39 pembunuhan dan 103 penembakan.  Tahun 2011, berlaku 48 pembunuhan di Camden. Bandar ini menjadi sarang mafia, pengedaran dadah terlarang dan 44 % warganya hidup di bawah garis kemiskinan.

Rujukan

Keganasan di Amerika Syarikat
Pembunuhan beramai-ramai
2012 di Amerika Syarikat